open-index/open-wikipedia-markdown huggingface dataset:
Hinoi Team

**HINOI Team** (HINOIチーム, Hinoi chīmu), er en japansk pop- og eurobeatgruppe signert til plateselskapet avex trax. Gruppens leder er Asuka Hinoi, som støttes opp av Keika Matsuoka, Hikaru Koyama, og Rina Takenaka. De fleste utgivelsene deres er «coverlåter» av eurobeatsanger.

## Album
* **SUPER EURO PARTY** (første album, 10. mars 2006)

## Singler

* **IKE IKE** (første singel, 18. mai 2005)
Hinoi Team sin første singel, "Ike Ike" ble lansert den 18. mai 2005 i Japan. Denne singelen inkluderte også sangen "Sing Na Na Na" samt en utvidet versjon av Ike Ike og instrumentale versjoner for begge sangene. DVD versjonen har en PV, Para Para video og *off-shot* video for Ike Ike. "Ike Ike" ble også brukt som åpningssang i introen til anime-serien Ichigo 100%, samt som sluttsangen i Chukyo TV sin serie, SARUDIA, i april måned.

* **KING KONG** (andre singel, 27. juli 2005)
* **NIGHT OF FIRE/PLAY WITH THE NUMBERS** (tredje singel, 14. desember 2005)
* **STICKY TRICKY AND BANG** (fjerde singel, 8. mars 2006)
* **SUPER EURO PARTY** (første album, 15. mars 2006)
* **NOW AND FOREVER** (femte singel, 9. august 2006)
* **Dancin' & Dreamin**' (sjette singel, 7. februar 2007)

## Medlemsprofiler

### Asuka Hinoi

* Japansk navn: 樋井明日香
* Kallenavn: Asuka
* Fødselsdato: 8. januar, 1991
* Fødested: Osaka, Japan
* Blodtype: B
* Høyde: 158 cm

### Keika Matsuoka

* Japansk navn: 松岡桂花
* Kallenavn: Keikeru 
* Fødselsdato: 18. september, 1992
* Fødested: Kobe, Japan
* Blodtype: A
* Høyde: 156 cm

### Hikaru Koyama

* Japansk navn: 小山ひかる 
* Kallenavn: Pickey
* Fødselsdato: 28. juni, 1991
* Fødested: Kyoto, Japan
* Blodtype: A
* Høyde: 160 cm 

### Rina Takenaka

* Japansk navn: 竹中里奈
* Kallenavn: Rinappe, Ri~kichi
* Fødselsdato: 12. mai, 1992
* Fødested: Kobe, Japan
* Blodtype: B
* Høyde: 162 cm

## Eksterne lenker
* 
*  HINOI Team offisielle nettsted 
*  HINOI Team Fan Community ~ Akihabara.se
Elliott Sadler

**Elliott William Barnes Sadler** (født 30. april 1975 i Emporia, Virginia, USA) er en fører i den amerikanske motorsporten NASCAR. Han kjører bil #19 Dodge Dealers/United Auto Workers Dodge Charger for teamet Evernham Motorsports i NASCARs Nextel Cup.

Elliott Sadler er bror av Hermie Sadler, som også kjører NASCAR i Busch Series.

## Referanser


## Eksterne lenker
* 
*
Ken Schrader

**Kenneth Schrader** (født 29. mai 1955 i Fenton, Missouri, USA) er en fører i den amerikanske motorsporten NASCAR. Han kjører bil #21 Little Debbie Ford Fusion for teamet Wood Brothers i NASCARs Sprint Cup. I tillegg arbeider han som ekspertkommentator for Nascar-løp på TV-kanalen Speed Channel.

Ken Schrader eier også teamet Ken Schrader Racing, som eier biler i NASCARs Craftsman Truck Series og Dodge Weekly Series.
## Eksterne lenker
* 
*
Reed Sorenson

**Bradley Reed Sorenson** (født 5. februar 1986 i Peachtree City, Georgia, USA) er en fører i den amerikanske motorsporten NASCAR. Han kjører bil #41 Target Dodge Charger for teamet Chip Ganassi Racing i NASCARs Nextel Cup og bil #41 Discount Tire Co. Dodge Charger i NASCARs Busch Series.

## Eksterne lenker
*
David Stremme

**David Andrew Stremme** (født 19. juni 1977 i South Bend, Indiana, USA) er en fører i den amerikanske motorsporten NASCAR. Han kjører bil #40 Coors Light/Lone Star Steakhose Dodge Charger for teamet Chip Ganassi Racing i NASCARs Nextel Cup.
## Eksterne lenker
* 
*
Kjell Sundvall

**Kjell Gösta Sundvall** (født 1953 i Norrbotten, oppvokst i Älvsbyn) er en svensk filmregissør. 

Sundvall har blant annet regissert en serie filmer om politimannen Martin Beck og han sto bak den norske filmatiseringen av Tom Egelands thriller *[[Ulvenatten]]*.

I 2006 ble han utnevnt til æresdoktor ved Luleå tekniska universitet. Han ble tildelt den svenske filmprisen Guldbaggen for beste regi i filmåret 1996 for filmen *[[Jegerne]]*. 

## Filmografi (utvalg)
* 2007 –  *[[Ulvenatten (film)|Ulvenatten]]*
* 2007 – *[[Beck – I Guds navn]]  (Svensk tittel: Beck – I Guds namn)*
* 2007 – *[[Beck – Den japanske shunga]] (Svensk tittel: Beck – Den japanska shungamålningen)*
* 2006 – *[[Beck – Advokaten]]*
* 2006 – *[[Beck – Gribben]] (TV) (Svensk tittel: Beck – Gamen) *
* 2005 – *Vinnare och förlorare*
* 2004 – *Hotet*
* 2002 – *Grabben i graven bredvid* 
* 2001 – *[[Rederiet]]*
* 1999 – *Tomten är far till alla barnen*
* 1998 – *c/o Segemyhr*
* 1998 – *[[Sista kontraktet]]* 
* 1996 – *[[Jegerne]]*

## Referanser


## Eksterne lenker
*
Karianne

**Karianne** er et norsk kvinnenavn. Navnet er en sammensetting av *[[Kari]]* og *[[Anne]]*, som betyr henholdsvis «ren» og «gunst» eller «nåde».

## Etymologi
*Karianne* en sammensetting av kvinnenavnene *[[Kari]]* og *[[Anne]]*. *Kari* er en kortform av *Katarina* som kommer av det greske navnet *[[Aikaterine]]* som har en usikker opprinnelse. Senere ble navnet knyttet til det greske ordet *katharós* som betyr «ren». *Anne* er avledet av *[[Hannah]]* som har opprinnelse i det hebraiske ordet for «gunst» eller «nåde», *channah*.

## Utbredelse
I nyere tid har *Karianne* vært svært lite brukt som døpenavn i Norge før ca. 1960. Navnet var mest populært som døpenavn på 1970-tallet.

|}

## Kjente personer med navnet
* Karianne Arntzen (1967&ndash;), musiker
* Karianne Solbrække (1972&ndash;), journalist
* Kari Anne Moe (1976&ndash;), tidligere leder for Sosialistisk Ungdom (SU)
* Kari-Anne Henriksen (1980&ndash;), håndballspiller

## Eksterne lenker
*
Brian Vickers

**Brian Lee Vickers** (født 24. oktober 1983 i Thomasville, Nord-Carolina, USA) er en fører i den amerikanske motorsporten NASCAR. Han kjører bil #25 GMAC Chevrolet Monte Carlo for teamet Hendrick Motorsports i NASCARs Nextel Cup.
## Referanser


## Eksterne lenker
* 
*
Kenny Wallace

**Kenny Wallace** (født 23. august 1963 i St. Louis, Missouri, USA) er en fører i den amerikanske motorsporten NASCAR. Han kjører bil #78 Chevrolet Monte Carlo for Furniture Row Racing i NASCARs Nextel Cup, og bil #22 AutoZone Ford Fusion for PPC Racing i Busch Series.

I tillegg arbeider Wallace som kommentator for TV-kanalen Speed Channel, hvor han kommenterer NASCAR-løp. Wallace er bror av to andre NASCAR-førere, Rusty Wallace og Mike Wallace og onkel til føreren Steve Wallace.
## Eksterne lenker
* 
*
Michael Waltrip

**Michael Curtis Waltrip** (født 30. april 1963 i Owensboro, Kentucky, USA) er en fører i den amerikanske motorsporten NASCAR. Han kjører bil #55 NAPA Dodge Charger for sitt eget team, Waltrip-Jasper Racing, i NASCARs Nextel Cup. I tillegg kjører han bil #99 Aaron's i Busch Series.

Waltrip er bror av den pensjonerte NASCAR-føreren Darrell Waltrip.
## Referanser


## Eksterne lenker
* 
*
J.J. Yeley

**Christopher Beltram Hernandez (J. J.) Yeley** (født 5. oktober 1976 i Phoenix, Arizona, USA) er en fører i den amerikanske motorsporten NASCAR. Han kjører bil #18 Interstate Batteries Chevrolet Monte Carlo for teamet Joe Gibbs Racing i Nextel Cup, og bil #18 Vigoro/Home Depot Chevrolet Monte Carlo i Busch Series.

## Eksterne lenker
* 
*
Chan-buddhisme

***Chán*** (pinyin; tradisjonell kinesisk: 禪, forenklet kinesisk: 禅, forkortelse av *chánnà* (禪那), av sanskrit *[[Dhyāna i buddhismen|dhyāna]]* (som betyr "meditasjon" eller "meditative tilstand") er en kinesisk skole innenfor mahāyānabuddhismen. Den utviklet seg i Kina i det 6. århundre e.Kr., og ble dominerende under dynastiene Tang og Song. Etter Yuandynastiet ble Chan mer eller mindre fusjonert med det rene lands buddhisme.

Chan bredte seg sørover til Vietnam som thiền og nordover til Korea som seon, og i det 13. århundre østover til Japan som zen.
Marie Simonsen

**Marie Heiberg Simonsen** (født 1962) er en norsk journalist som har arbeidet i *[[VG]]*, *[[Dagens Næringsliv]]* og *[[Dagbladet]]*. Hun har vært politisk redaktør og kommentaror i sistnevnte avis. Som journalist har hun vært spesielt opptatt av norsk politikk og likestilling.

## Bakgrunn
Simonsen ble født i Bodø, men kom til Oslo da hun var rundt syv år. Hun er datter av Høyrepolitikeren og høyesterettsadvokat Gustav Heiberg Simonsen (se også artikkel om slekten Heiberg) og barnebarn til høyesterettsadvokat Jon Simonsen (1901–1976). Hun er niese til skuespillerinnen Kari Simonsen. Hun kommer fra en human-etisk familietradisjon og ble konfirmert borgerlig. Bestefaren Jon Simonsen var med og stiftet borgerlig konfirmasjon, mens hennes far var blant de første borgerlige konfirmantene. Til tross for dette ble både hun selv og hennes tre søsken døpt som følge av familietradisjoner i slekta på morssiden. Hun meldte seg ut av Statskirken i tenårene. 

## Karriere
Simonsen har ingen utdanning innenfor journalistikk, men har studert noe jus, litteraturvitenskap og statsvitenskap. Hun startet på jusstudier i 1982 ved Universitetet i Oslo, men skiftet etter hvert til litteratur grunnfag. Hun begynte deretter på statsvitenskap grunnfag, men avbrøt studiene i 1985 på grunn av et jobbtilbud. 

I 1985 fikk hun jobb i *[[Dagens Næringsliv]]*, der hun var finansreporter, London-korrespondent og sjef for *DNlørdag*. I 1997 gikk hun til *[[VG]]* og til stillingen som leder for avisas kommentaravdeling og var der i seks år før hun i 2003 gikk til stillingen som politisk redaktør i *[[Dagbladet]]*. Hun sluttet i stillingen 2016 og har siden vært kommentator i samme avis.

I 2002 kåret *[[Dagbladet Magasinet]]* henne til den niende mektigste kvinne i Norge. I 2008 ble hun tildelt KILDENs journalistpris for å ha synliggjort og popularisert kjønnsforskningen. I 2018 fikk hun Fredrikkeprisen for sin kamp for likestilling.

## Referanser


## Eksterne lenker
* 
* 
*  Alltid nyheter (Dagbladet, intervju, 2003)
Sam Raybould

**Sam Raybould** (født 1875 i Chesterfield i England, død 1949 eller 1953) var fotballspiller. Han var spiss og er mest kjent for sin tid i Liverpool FC.

Raybould spilte for Ilkeston Town, Chesterfield, Derby og New Brighton Tower, før han ble signert av Liverpoolmanager Tom Watson i januar 1900.

Han gjorde sin debut for Anfield klubben 13. januar 1900 hjemme mot West Bromwich i en kamp Liverpool vant 2-0.

Han scoret totalt 128 mål på 226 kamper i alle turneringer for Liverpool, noe som gir ham en 10.-plass på listen over klubbens toppscorere gjennom tidene.

Han forlot Liverpool i 1907 til fordel for Sunderland. Han var også innom Woolwich Arsenal som senere ble til Arsenal FC før han la opp som aktiv fotballspiller.

## Medaljer for Liverpool
* **1900/1901:** Ligavinner 1. divisjon.
* **1904/1905:** Ligavinner 2. divisjon.
* **1905/1906:** Ligavinner 1. divisjon.

## Kamper for Liverpool
* **Liga:** 211 kamper, 119 mål.
* **Totalt:** 226 kamper, 128 mål.

## Se også
* Statistikk om Liverpool FC

## Referanser


## Eksterne lenker
* Profil på Liverpools offisielle hjemmeside.
* Profil på LFChistory.net
Balder magasin

***Balder magasin*** var en partipolitisk uavhengig fredspublikasjon drevet av sivilarbeidere, og fungerte som mannskapsavis for de som avtjente sivil verneplikt i Norge. Utover dette søkte *Balder* opp gjennom årene, i varierende grad, å være et forum også for andre fredsrelaterte initiativer og grupper med ikke-vold eller pasifisme som utgangspunkt.

Publikasjonen ble tidligere utgitt under navnene *Balder – magasin for militærnektere*, *Militærnekteren*, *SH-aktivisten* og *SH-nytt* og ble utgitt siden 1961.

Balder ble fullfinansiert av Siviltjenesten i Norge og redaksjonen bestod av tre personer: redaktør, journalist og uttegningsansvarlig. Alle var sivilarbeidere. Redaktøren ble valgt av Sivile vernepliktiges tillitsmannsutvalg (SVTU). Redaktøren valgte deretter selv sine medarbeidere, og ledet magasinet etter Vær Varsom-plakaten for god presseskikk.

Fra 1992 til 2009 ble det produsert mellom seks og åtte utgaver av Balder i året, og magasinet ble distribuert til alle landets sivilarbeidere, samt til en rekke skoler, bibliotek, politikere, organisasjoner og andre som meldte sin interesse.

Den 23. april 2009 ble det vedtatt av SVTU at Balder skulle omlegges til nettavis, dette som resultat av det lave sivilarbeiderantallet våren 2009, som sett i forhold til trykkekostnadene var for lavt.

Redaksjonen delte lokaler med Velferdskontoret for sivile vernepliktige i Torggata i Oslo. 

## Redaktører av Balder fra 1992
*Øystein Langeland (2011–)
*Christian Brandser (2010)
*Albert Aurbakken (2009–2010)
*Christian Høie (2009)
*Martin Bengtsson (2008–2009)
*Runar Bjørkvik Mæland (2007–2008)
*Einar Lie Slangsvold (2007)
*Christian Valeur (2006–2007)
*Eivind Sørlie (2005–2006)
*Henrik Haanes
*Andreas Meier Eide
*Stein-Ivar Lothe Eide
*Jørgen Strickert
*André Larsen Avelin
*Eirik Arne Engebråten
*Torkil Hvidsten
*Marius Øfsti
*John-Arne Øygarden Gundersen
*Alexander Bergan
*Ole Andreas Holen
*Lars Johannessen
*Rolf J. Widerøe
*Stein Håvard Ludvigsen
*Knut Folkestad
*Joachim Førsund
*Jan Thoresen (1994/95)
*Kato Nykvist
*Kjetil Lillesæter
*Geir Nødset

## Redaktører av Balders forløpere
*Geir Nødset (1991)
*Leif Håvard Kvande (1990)
*Ivar Kvistum (1989)
*Kjell-Erik Kallset (1988/89)
*Lars Normann Mikkelsen (1987/88)
*Brage B Alstadheim (1986/87)
*Ola Tømmerås(1986)
*Jon Fosse (1985)
*Torleif Sjøgren-Erichsen (1984)
*Terje Erikstad (1983)
*Øyvind Rønning (1982)
*Åsmund Lindal (1981)
*Jørgen Aas (1980)
*Magne Aasbrenn (1979-80)
*Jens Ivar Brox (1978/79)
*Magne Kvalbein (1978)
*Per Fredrik Christiansen og Erik Melvold (1963)
*Kaare Kopreitan (1962/63)
*Tor Bjerkmann (1/7-31/12 1961)
*Bjarne Kortsen (1/1-30/6 1961)
(NB. Foreløpig oversikt)

## Referanser


## Eksterne lenker
* Sivilarbeidernes forum
Liste over fylker i Georgia

**Liste over fylker i Georgia**. Den amerikanske delstaten Georgia består av 159 fylker (counties), det er kun Texas som har flere (254).

## Referanser
Lustria

**Lustria** er et kontinent i warhammer-verdenen, og det tilsvarer vår verdens Sør-Amerika.

Jungel-kontinentet er det mest fiendtlige miljøet utenfor Chaos-riket. Denne landmassen er dekket med jungel så tykk at toppen ser ut til å erstatte himmelen selv. Trær eldre en menneske-rasen selv blokkerer solen, og den kvelende lufta er så varm og lummer at en hvilket som helst varm-blodig intrenger ville raskt blitt svak og syk.
Dessuten så er det her Lizardmen lever, så man vil ikke klare seg lenge hvis ikke du er en av dem.
Ulster Volunteer Force (1912)

**Ulster Volunteer Force** (**UVF**) var en irsk unionistisk paramilitær organisasjon som ble grunnlagt i 1912 for å kjempe mot *[[home rule]]*, det vil et begrenset selvstyre for Irland. Det finnes også en moderne organisasjon som heter Ulster Volunteer Force, men det er ikke noe direkte bånd mellom de to.

UVF ble grunnlagt av Edward Carson og James Craig som en unionistisk milits. Noen samtidige kilder anslår medlemsmassen til mer enn 100&nbsp;000 mann. Med støtte fra en del engelske konservative politikere truet UVF med å etablere en provisorisk regjering i Ulster dersom provinsen ble inkludert i det selvstyrte området. Mer enn en halv million mennesker signerte Ulsterpakten som forpliktet dem til å støtte en slik regjering. UVF fikk tak i flere tusen tyske rifler, uten at myndighetene forsøkte å stoppe våpensmuglingen i Larne. Selv om organisasjonen truet med å gjøre opprør mot den britiske regjeringen hadde den Det konservative partis helhjertede støtte.

På grunn av utbruddet av første verdenskrig ble spørsmålet om home rule suspendert. Mange UVF-medlemmer lot seg verve, de fleste i 36 (Ulster) Division. Divisjonen hadde store tap under slaget ved Somme i juli 1916. Mange unionister så på opprettelsen av Nord-Irland gjennom *[[Government of Ireland Act 1920]]* som en belønning for denne krigsinnsatsen. 

Deler av UVF ble samlet i 1920 og rekruttert til Ulster Special Constabulary, særlig avdelingen *B-Specials*. Under den irske uavhengighetskrig ble B-Specials ved en rekke anledninger anklaget for angrep på katolikker / nasjonalister i Nord-Irland, som represalier for angrep utført i IRA mot sivile, militære og politimål.
Doctor oeconomiae

**Doctor oeconomiae**, som også kan skrives **doctor oeconomiæ**, forkortet **dr.oecon.**, også kalt **doktorgraden i økonomiske fag**, tildeles av Norges Handelshøyskole. Graden ble også tildelt av Handelshøyskolen BI frem til 2008; siden da leder doktorgradsstudiet til graden Ph.d. 

Den første doktorgraden ved NHH ble tildelt i 1957. Opprinnelig var dette en såkalt individuell ordning, det vil si at kandidaten ikke deltok i et utdanningsprogram eller fikk veiledning, på samme måte som dr.philos. ved universitetene. Kun 14 personer gjennomført dr.oecon. etter denne gamle ordningen. Tidlig på 1980-tallet opprettet NHH en organisert forskerutdanning og beholdt da den gamle tittelen dr.oecon. også for den nye doktorgraden. Jan Haaland, NHHs nåværende rektor (2006), var den første som fullførte etter den nye ordningen (i 1985). Etter dette har omkring 10 personer blitt tildelt dr.oecon. hvert år.

Som et ledd i Kvalitetsreformen endres også NHHs og BIs gradsbenevnelser. Søkere til organisert forskerutdanning fra og med høsten 2003 tas opp til ph.d.-studier.

Doktorgraden ved NHH kan tildeles på grunnlag av forskningsarbeid innenfor tradisjonell samfunnsøkonomi og bedriftsøkonomi såvel som innenfor regnskap, markedsføring, strategi, organisasjon og ledelse.

Doktorgradsprogrammet ved BI er organisert i seks retninger; finans, innovasjon og entreprenørskap, markedsføring, organisasjon og ledese, samfunnsøkonomi, og strategisk ledelse.
Siri Martinsen (veterinær)

**Siri Anjuna Martinsen** (født 1973) er en norsk-svensk veterinær og aktivist tilknyttet dyrevernorganisasjonen NOAH. Hun var Norges første veterinær som tok sin utdanning uten bruk av dyreforsøk.

Hun har siden midten av 1990-årene deltatt jevnlig i debattprogram på TV og radio knyttet til dyrevern og dyrs rettigheter. Som pressekontakt for NOAH har hun argumentert mot blant annet pelsdyroppdrett, industrielt husdyrhold og kjøttproduksjon, dyreforsøk og bruk av dyr i sirkus og særlig behandling av sirkuselefanter. Hun har hatt funksjonen som kontaktperson for den internasjonale organisasjonen InterNICHE som arbeider for alternativer til dyreforsøk i undervisningen. Hun har også vært redaktør for fagbladet *Noahs Ark*.

Hun har også publisert en rekke fagartikler, kronikker og bokkapitler om temaer knyttet til dyrs rettigheter, samt skrevet boka *Katteblikk*.

Martinsen har vært veganer siden hun var 16 år. Hun ble født i Sverige, men flyttet som ung til Nesodden og Oslo der hun vokste opp.

## Referanser


## Eksterne lenker
*
Liu Xiang

**Liu Xiang** er navnet til flere personer:

*Liu Xiang (forfatter), kinesisk forfatter (劉向, 77 f.Kr.−6 f.Kr.) under Han-dynastiet.
*Liu Xiang (krigsherre), kinesisk fraksjonsleder (劉湘, 1890−1938)
*Liu Xiang (hekkeløper), kinesisk hekkeløper (刘翔, født 1983). 
*Liu Xiang (svømmer), kinesisk svømmer (刘湘, født 1996). 

## Se også
*Xiangliu (相柳), kinesisk mytisk monster
Maria av Guise

**Maria av Guise** (fransk *Marie de Guise*) (født 22. november 1515 i Bar-le-Duc, Lorraine, død 11. juni 1560 i Edinburgh) var dronning av Skottland, kong Jakob Vs gemalinne, og mor til Maria Stuart. Hun var skotsk regent fra 1554 til 1560.

Maria var den eldste datter av Claude, hertug av Guise og overhode av Huset Guise, og hans kone Antoinette av Bourbon. 18 år gammel ble hun gift med Louis av Orléans, hertug av Longueville. Det var et lykkelig ekteskap, og året etter ble hennes første sønn, Francis, født. Vinteren 1536 overvar hun bryllupet til sin fremtidige ektemann, kong Jakob V av Skottland, og Madeleine de Valois, eldste datter av kong Frans I av Frankrike.
I juni 1537 døde Louis i Rouen og gjorde Maria til enke i en alder av 21 år. 4. august fødte hun sin andre sønn, Louis. Senere samme år bestemte kong Jakob, hvis kone døde av tuberkulose i juli, seg for å finne en ny fransk hustru for å styrke den fransk-skotske alliansen mot England. Hans onkel, kong Henrik VIII av England, forsøkte å avverge dette ved selv å fri til Maria, men kongen av Frankrike valgte å godta Jakobs frieri. 18. mai 1538 ble bryllupet holdt i Notre-Dame-katedralen i Paris, med en stedfortreder. Maria forlot Frankrike måneden etter, og 10. juni ankom hun Fife og ble mottatt av kong Jakob. 22. februar 1540 ble Maria kronet til dronning av Skottland. Paret fikk to sønner, Jakob og Robert, men begge døde svært unge. Datteren Maria, senere dronning, ble født 8. desember 1542. Kongen døde seks dager senere og Maria ble regjerende dronning.

Fra 1554, etter at James Hamilton, annen jarl av Arran, hadde sagt fra seg regentskapet, styrte Maria Skottland for sin datter, dronningen, som hadde blitt sendt til Frankrike for å bli oppdratt med sin fremtidige ektemann, Henrik IIs sønn. Maria forhørte seg alltid med sine to mektige brødre i Frankrike – Karl, kardinal av Lorraine og Frans, hertug av Guise, slik at Skottland og Frankrike arbeidet i samforståelse utad. Hennes franskorienterte politikk gav henne fiender såvel blant skotske protestanter som den skotske adelen. Hun ble avsatt i 1559 og døde året etter i Edinburgh. Hennes legeme ble bragt til Frankrike og gravlagt i Reims.

## Referanser
Miller County

**Miller County** er navnet på tre fylker i USA:

*Miller County (Arkansas) 
*Miller County (Georgia) 
*Miller County (Missouri)
Carsten Jensen

**Carsten Jensen** (født 1952) er en dansk forfatter og journalist kjent for sine reisebøker.

Jensen er utdannet mag. art. i litteraturvitenskap fra Københavns Universitet i 1981.

Han startet karrieren som kronikør i den danske avisa *[[Politiken]]*. Det var her han gjorde seg kjent som samfunnsrefser i 1980-årene. I 2001 ble han adjungert professor i kulturanalyse ved Det Humanistiske Fakultet på Syddansk Universitet. Fra 2000 til 2003 var han medlem av Det Kulturelle Vismandsråd. 

Han fikk sitt gjennombrudd som forfatter i 1996–1997 med reisebøkene *Jeg har set verden begynde* og *Jeg har hørt et stjerneskud*. Det store skjønnlitterære gjennombrudd fikk han i 2006 med *Vi, de druknede* som handler om sjøfarten og hans fødeby Marstal. 

Jensen har etter 2000 vært særlig opptatt av Danmarks rolle i krigen mot terror og i særdeleshet landets militære engasjement i Afghanistan. Han omtalte dokumentarfilmen *[[Armadillo]]* (2010) som en politisk bombe. Sammen med Anders Hammer utgav han i 2016 reportasjeboka *Krigen som aldri tar slutt*. Boka er basert på forfatternes opplevelser i Afghanistan gjennom to perioder. 

I 2012 fikk han Statens Kunstfonds hædersydelse.

Han er gift med forfatteren Liz Jensen.

## Bibliografi
* *Salg, klasse og død*, 1975
* *Sjælen sidder i øjet*, 1985
* *På en mørkeræd klode*, 1986
* *Souveniers fra 80'erne*, 1988
* *Kannibalernes nadver*, 1988
* *Jorden i munden*, 1991
* *Af en astmatisk kritikers bekendelser*, 1992
* *Forsømmelsernes bog*, 1993
* *Jeg har set verden begynde*, 1996
* *Jeg har hørt et stjerneskud*, 1997
* *År to & tre*, 1999
* *Oprøret mod tyngdeloven*, 2001
* *Jorden rundt,* 2003
* *Livet i Camp Eden*, 2004
* *Det glemte folk – en rejse i Burmas grænseland*, 2004
* *Vi, de druknede*, 2006
* *Sidste rejse*, 2007
* *Vi sejlede bare – virkeligheden bag Vi, de druknede*, 2009
* *Ud*, 2010
* *Horisonte*, 2011
* *Den første sten*, 2015
* *Krigen der aldrig ender. Reportager fra Afghanistan*. (Sammen med Anders Sømme Hammer) (Gyldendal 2016)
* *Kældermennesker* (Politikens forlag 2018)
**Hovedspringere* (Politikens forlag 2019)

## Priser og utmerkelser (utvalg)

## Referanser
Tretegnsklassikeren

**Tretegnsklassikeren** (kinesisk: 三字經, pinyin: *Sānzìjīng*) er et didaktisk dikt beregnet på kinesiske skolebarn for læring av skrifttegnene. Det ble skrevet på 1200-tallet og ble benyttet helt til 1960-tallet, de siste årene i skoleverket i Republikken Kina (Taiwan).

Diktet ble enten kompilert av Wang Yinglin (王應麟, 1223-1296), eller av Ou Shizi (1234-1324), begge var konfucianske mandariner. Diktet formidler også de konfucianske grunnverdier. Det består av 1.200 skrifttegn, gruppert i vers på tre tegn hver.

Det begynner med de berømte ordene:

人之初
性本善

Dvs.

ren zhi chu
xing ben shan

Det betyr omtrent: «Fra først av er mennesket godt».
Stewart County

**Stewart County** er navnet på to fylker i USA:

*Stewart County (Georgia)
*Stewart County (Tennessee)
Stig Steen

**Stig Joar Steen** (født 7. februar 1948 på Tynset) er en norsk thoraxkirurg. Han ble utdannet lege ved Universitetet i Bergen i 1974, fullførte sin spesialistutdanning i kirurgi i Köping-Västerås i 1980. I 1984 forsvarte han sin disputas til den medisinske doktorgrad med *Human Vascular a-Adrenoceptors*.

I 1984 arbeidet han i Pittsburgh hos ved professor Starzl i Pittsburgh, som utførte verdens første levertransplantasjon. I 1985 ble han ansatt ved thoraxkirurgisk avdeling ved Universitetsjukehuset i Lund, hvor han ble dosent i 1987, og professor i thoraxkirurgi ved Lunds universitet 1998. Hans forskningsinteresse de seneste år har vært transplantasjonskirurgi. Han har bidratt vesentlig til utvikling av nye teknikker innenfor transplantasjon av hjerte og lunge.

## Eksterne lenker
* Lunds universitet
Folkedal kraftverk

**Folkedal kraftverk** er et vannkraftverk ved Folkedal i Granvin kommune i Vestland.

Det utnytter et fall på 336 meter i Folkedalselva mellom Svortetjørn og Øvre Folkedal. Krokavatn er magasin for kraftstasjonen og kan reguleres med 8 meter.

Gamle Folkedal kraftverk ble bygget i 1939. I 2013 sto et helt nytt kraftverk ferdig like nedenfor det gamle.

Det er installert to peltonturbiner på 2750&nbsp;kW hver, totalt 5 MW. Antatt produksjon er 18 GWh.

Eier er Hardanger Energi AS (som tidligere het Indre Hardanger Kraftlag).

## Referanser


## Kilder
* 
* NVE vannkraftdatabase
* Hardanger Energi
A Quick One, While He’s Away

**«A Quick One While He's Away»** er en medley fra 1966, skrevet av Pete Townshend og framført av The Who i deres album *A Quick One*. I framføringen i livealbumet fra den legendariske konserten *[[Live at Leeds]]* blir den i introduksjonen av den 9 minutters framføringen kalt en «mini-opera» og karakterisert som «Tommys parent», altså «*Tommy's* forelder» eller «*Tommys* forløper». Dette er historien om en navnløs jente som er frustrert etter å bli forlatt for «nigh on a year». («*for nesten et år*») av kjæresten.  Vennene sier de «have a remedy» («*har en kur*»); og dette er *Ivor the Engine Driver*, lokomotivføreren Ivor, (sunget av John Entwistle).  Det hele ender imidlertid med at kjæresten dukker om og tar dem «in the act», som det heter.  Jenta tilstår sin utroskap og blir tilgitt av kjæresten.

Med tanke på både at dette ble skrevet på midten av 1960-tallet og på annet samtidig materiale med seksuelle referanser som Pete Townshend skrev (f eks «*I'm a Boy*» og «*[[Pictures of Lily]]*» og ikke minst etterfølgeren *Tommy*), kan denne historien forstås som å handle om seksuelle overgrep og det å forsone seg med disse i etterkant. Temaet seksuelle overgrep har etter hvert blitt et sentralt tema i Pete Townshends produksjon, både musikalsk og litterært.

Dette er The Whos første utgitte sang i rockeoperasjangeren, selv om sangen «*I'm a Boy*» var opprinnelig planlagt innenfor dette formatet. «A Quick One, While He's Away» ledet senere til det langt mer ambisiøse prosjektet: *Tommy*, som også senere ble filmet av Ken Russell. Da «A Quick One, While He's Away» ble framført live i Leeds i 1970, refererer Daltrey til jenta som en «girl guide» som her kan forstås som en «Girl Scouts», altså en *jentespeider*.

Originalversjonen ble sunget av alle medlemmene i bandet.  *[[A cappella]]*-introduksjonen er sunget i felles harmoni, mens «*Down Your Street*»-seksjonen er sunget av Keith Moon.  «*We Have A Remedy*» er sunget av Roger Daltrey.  John Entwistle synger «*Ivor The Engine Driver*»-delen.  «*We'll Soon Be Home*» synges i felles harmonier, ledet av Daltrey.  Til slutt, «*You Are Forgiven*» blir sunget av Pete Townshend—og dette er utypisk da dette er eneste gangen på dette albumet hvor hans stemme har førstestemmen, selv Moon synger mere enn ham. (NB: denne  seksjonsinndelingen er vår, og ikke The Whos.)

Seksjonen hvor bandet repeterer ordet «Cello» er en fleip.  De ønsket opprinnelig å ha inn strykeinstrumenter, men hadde på dette tidspunktet ikke råd til det, så de synger likegodt ordet *cello* hvor de hadde tenkt at denne skulle ha spilt! På denne tiden, rett før *Tommy* ble sluppet, hadde de en gjeld på flere tusen pund. John Entwisle sier: «We wanted to put 'cellos on the track but Kit Lambert said we couldn't afford it. That's why we sing 'cello, cello, cello, cello, where we thought they should be.» http://www.thewho.net/discography/songs/AQuickOneWhileHesAway.html 

## Eksterne lenker
* Video og lydspor av The Who spiller «A Quick One, While He's Away»
* A Quick One
Lunds universitet

**Lunds universitet** (opprinnelig navn *Regia Academia Carolina*, Kungliga Karolinska Akademien) er et av Nordens største og Sveriges nest eldste universitet, beliggende i Lund i Skåne. Universitetet rangeres jevnlig blant verdens 100 beste universiteter. Universitetet ble grunnlagt i 1666, men dets historie kan føres tilbake til det studium generale som ble etablert i Lund i 1438.

## Opprinnelse
Allerede i 1438, nesten 40 år før det fantes et universitet Uppsala, ble det grunnlagt et «studium generale» i Lund, hvilket kan anses som et slags protouniversitet der man kunne avlegge den laveste akademiske graden *[[baccalaureus]]* (tilsvarende bachelor). Dette ble stengt i forbindelse med reformasjonen.

## Galleri

Universitetsbyggnaden, Lund.JPG|Universitetsbygningen
Ekonomicentrum lund.JPG|Ekonomicentrum
Sparta lund.JPG|Sparta studentbostadsområde
Delphi lund.JPG|Delphi studentbostadsområde


## Referanser


## Kilder
* Lunds universitet, presentasjon (svensk) 
* Lund domkyrkas historie (svensk)
* Brevene til kongen 1679 (svensk)
* Skolens historie på nettsidene til Skånes länsstyrelse (svensk)

## Eksterne lenker
*
Giorgio Chiellini

**Giorgio Chiellini** (født 14. august 1984 i Pisa) er en italiensk fotballtrener og tidligere fotballspiller som er juniortreneer for den amerikanske klubben Los Angeles FC.

Han var tidligere venstreback, men spiller nå hovedsakelig som midtstopper.

## Klubbfotball
### Livorno
Han startet sin karriere i Livorno, hvor han spilte i to år, ett i Serie C1, og ett i Serie B.

### Fiorentina
Han signerte for Juventus i sommeren 2004 for 6,5 mill. euro, men ble med en gang solgt til Fiorentina for 3,5 mill. euro, som en del av en «medeieravtale». Der spilte han i sesongen 2004/2005.

### Juventus
Etter en fantastisk første sesong i Serie A, ble han hentet tilbake av Juventus i sesongen 2005-2006. Juventus betalte 4,3 mill. euro for fullt eierskap. Han skrev under en ny kontrakt den 12. oktober 2006 som binder ham til Juventus til 2011. Det var tre år lenger enn hans forrige kontrakt. 
Chiellini ble mer og mer usikker på sin stilling i klubben etter at Juventus rykket opp. Det ble i juli 2007 meldt at Liverpool FC var så interessert i å kjøpe Giorgio at de ga inn et bud. Chiellini var svært interessert i en overgang til Merseyside-klubben.

## Landslagsspill
Chiellini fikk sin debut for  i november 2004 mot , og siden debuten har han vært fast i troppen til Italia. Han har vunnet U-19 EM med Italia i 2003, Chiellini har også vunnet bronse i fotball under sommer-OL i 2004.

Han ble tatt ut i s EM-tropp til EM i Frankrike 2016.

Han ga seg på landslaget etter tapet mot  i kvalifiseringen til VM 2018.

Han ble tatt ut i s EM-tropp til EM i fotball 2021. Italia vant EM-finalen mot  3-2, etter straffesparkkonkurranse.

Den 1. juni 2022 spilte han sin siste landskamp for  mot . Giorgio Chiellini spilte 117 landskamper og scoret 8 landslagsmål fra 2004 til 2022.

## Meritter
****
*
*U-19 EM 2003
* Bronse i fotball under sommer-OL i 2004
*Gull i EM 2021

## Referanser


## Eksterne lenker
* 
* 
*  Profil og statistikk hos Juventus.com
Greysteelmassakren

**Greysteelmassakren** var et terrorangrep i Greysteel i Nord-Irland den 30. oktober 1993. Tre medlemmer av Ulster Freedom Fighters drepte åtte og såret flere tilfeldige sivile i puben Rising Sun under en Halloweenfest. 

Fordi det foregikk en Halloweenfest i puben var det ingen som la merke til noe uvanlig da tre maskerte menn kom inn. De trakk frem en AK-47 og en pistol, og skjøt på måfå mot de omtrent 200 festdeltagerne. En av mennene skal ha ropt «trick or treat» da han skjøt. 

Angrepet ble ifølge UFF utført som hevn for Shankillbomben, som en uke tidligere hadde drept ti mennesker på Shankill Road i Belfast. Puben ble valgt som mål fordi den lå i et katolsk område, men to av de drepte var protestanter. Ingen av ofrene hadde noen kjent politisk rolle eller tilknytning til konflikten. Angrepet er typisk for denne perioden, med en ond sirkel av hevnaksjoner rettet mot tilfeldige mål.

Puben ble gjenåpnet etter kort tid. Utenfor står et minnesmerke, med teksten «Måtte deres offer bli vår vei til fred».

## De drepte
*John Burns, 54
*Moira Duddy, 59
*Joseph McDermott, 60
*James Moore, 81
*John Moyne, 50
*Steven Mullan, 20
*Karen Thompson, 19

Disse syv døde på stedet. Den 14. april 1994 døde 76 år gamle Victor Montgomery som følge av skadene han fikk under angrepet. 

## Gjerningsmennene
Kort tid etter massakren ble fire menn arrestert: Torrens Knight, Stephen Irwin, Jeffrey Deeney og Brian McNeill. De ble senere dømt for angrepet. Tre av dem hadde gått inn i puben; en hadde et våpen som ikke virket. Den fjerde var sjåfør for fluktbilen. Knight fikk åtte livstidsdommer, samt fire livstiddommer for mordet på fire katolske arbeidere i Castlerock syv måneder tidligere. Det gikk rykter om at han kan ha vært politiinformant. Gjerningsmennene ble løslatt som følge av Belfastavtalen.

## Referanser
Slaget ved Carrhae

**Slaget ved Carrhae** eller *Carrhæ* ble utkjempet i juni 53 f.Kr. mellom europeiske Romerriket og asiatiske Partia på en åpen slette i nærheten av byen Carrhæ (oldtidsbyen Harran i øvre Mesopotamia). Den partiske *spahbod* (hærfører) Surena beseiret på avgjørende vis en tallmessige overlegen romersk invasjonshær på rundt 50 000 menn under ledelse av Marcus Licinius Crassus. Dette slaget er generelt vurdert som det tidligste og viktigste av de mange slag som ble utkjempet mellom romere og partiske styrker. Det var et av de mest knusende nederlag i romersk historie som kom til å prege romersk politikk i Asia i flere århundrer.

Crassus, et av medlemmene i det første triumvirat og en av de rikeste menn i Roma, hadde blitt fristet av militær heder og rikdom. Han besluttet å invadere Partia uten å ha fått offisiell samtykke fra det romerske senatet. Crassus avslo et tilbud fra den armenske kong Artavasdes II om å invadere Partia via Armenia, marsjerte han sin hær rett gjennom ørkenene i Mesopotamia. Hans hær møtte Surenas styrker utenfor Carrhæ i nordlige Mesopotamia i hva som er dagens Tyrkia. Til tross for å være klart underlegne i antall, utmanøvrerte Surenas kavaleri fullstendig det tunge romerske infanteriet. De fleste romerske soldatene ble enten drept eller tatt til fange. Crassus selv ble drept da forhandlinger om våpenstillstand ble opphisset og voldelig. Hans død er blitt knyttet til slutten på det første triumvirat, skjønt romerske historikere har hevdet at friksjonen mellom Crassus og Pompeius hadde alltid vært en større årsak til spenninger enn friksjonen mellom Julius Cæsar og Pompeius, og argumenterer således imot Crassus som en fredsmekler.

Slaget ved Carrhae var en katastrofe uten sidestykke i den ellers storstilte romerske militærhistorie. Det var et brutalt slag, selv ved antikkens vurderinger, og huskes for stormannsgalskapen, forfengeligheten og den militære udugeligheten til den romerske kommandanten Marcus Licinius Crassus, en mann som Shakespeare beskrev som arrogant, en som tenker for mye: «Slike menn er farlige». I tillegg gikk de romerske militære fanene, *[[Aquila (militært symbol)|aquila]]* ørnsymbolet, tapt, og ble årsak til gjentatt forhandlinger siden mellom Romerriket og Partia.

## Referanser


## Litteratur
;Primære kilder

Det er kun to antikke beskrivelser av slaget:

* Plutark: *Livet til Crassus*, 23–27 (Engelsk oversettelse)
* Dio Cassius: *Romersk historie*, 40:21–4 (Engelsk oversettelse)

;Sekundære kilder
* Bivar, A.D.H. (1983): «The Campaign of Carrhae» i: *The Cambridge History of Iran*, bind 3, Cambridge University Press, s. 48–56.
* Sicker, Martin (2000): «Carrhae» i: *The Pre-Islamic Middle East*, Greenwood Publishing Group, s. 149–151 online.
* Sidnell, Philip (2006): *Warhorse: Cavalry in Ancient Warfare*, Continuum, s. 237–242, detaljert diskusjon av slaget sett fra kavaleriets perspektiv
* Weir, William (2008): ''50 Battles That Changed the World: The Conflicts That Most Influenced the Course of History''  (PDF). Savage, Md: Barnes and Noble Books. ISBN 0-7607-6609-6.
Roger Glover

**Roger David Glover** (født 1945) er en walisisk bassist, komponist og produsent. 

Familien flyttet til London i 1955 og Glover fikk interesse for musikk. I 1961 begynte han å spille bass og dannet bandet The Madisons. The Madisons ble senere til bandet Episode Six, som ga ut flere singler. 

Glover ble headhuntet til det britiske hard rock-bandet Deep Purple sammen med Episode Six-vokalist Ian Gillan i 1969. Han forlot bandet i 1973. I 1974 ble han plateprodusent på heltid, og produserte plater for blant andre Nazareth, Elf, David Coverdale, Status Quo og Judas Priest. Han ga også ut soloalbumet *The Butterfly Ball*. 

I 1978 ga Glover ut albumet *Elements*, og i 1979 ble han invitert med i bandet Rainbow av Ritchie Blackmore. De ga ut flere plater før Glover ga ut sitt tredje soloalbum, *Mask* i 1984.

Samme år ble Deep Purple gjenforent, hvor Glover fremdeles er bassist per 2021. Sammen med Ian Gillan ga Glover ut albumet *[[Accidentally On Purpose]]* i 1988. 

Roger Glovers fjerde soloalbum, *Snapshot*, kom ut i 2002 og hans femte og hittil siste soloutgivelse *If Life Was Easy* ble utgitt i 2011.

## Diskografi
### Solo
* *Butterfly Ball* (1974)
* *Elements* (1978)
* *Mask* (1984)
* *Snapshot* (2002)
* *If Life Was Easy* (2011)

### Med Deep Purple
* *[[Concerto for Group and Orchestra]]* (1969)
* *[[Deep Purple in Rock]]* (1970)
* *[[Fireball (album)|Fireball]]* (1971)
* *[[Machine Head]]* (1972)
* *[[Made in Japan]]* (1972)
* *[[Who Do We Think We Are]]* (1973)
* *[[Perfect Strangers (album)|Perfect Strangers]]* (1984)
* *[[The House of Blue Light]]* (1987)
* *[[Slaves and Masters]]* (1990)
* *[[The Battle Rages On (album)|The Battle Rages On]]* (1993)
* *[[Purpendicular]]* (1996)
* *[[Abandon]]* (1998)
* *[[Bananas]]* (2003)
* *[[Rapture of the Deep]]* (2005)

### Med Rainbow
* *[[Down to Earth]]* (1979)
* *[[Difficult to Cure]]* (1981)
* *[[Straight Between the Eyes]]* (1982)
* *[[Bent out of Shape]]* (1983)
* *[[Finyl Vinyl]]* (1986)

### Som Gillan & Glover
* *[[Accidentally on Purpose]]* (1988)

### Med Episode Six

* *Put Yourself in My Place* (1987)
* *BBC Radio 1 Live 1998/1969* (1997)
* *The Complete Episode Six* (1991)
* *Cornflakes and Crazyfoam* (2002)
* *Love, Hate, Revenge* (2005)

### Som gjesteartist
 
* Dan McCafferty  – *Dan McCafferty* (1975)
* Jon Lord  – *Gemini Suite* (1970)
* Ian Gillan Band  – *Child in Time* (1976)
* Ian Gillan  – *Naked Thunder* (1997)
* Ian Gillan  – *Cherkazoo and Other Stories* (1999)
* Gov't Mule  – *The Deep End, Volume 1* (2001)
* Gov't Mule  – *The Deepest End, Live in Concert* (2003)
* Ian Gillan  – *Gillan's Inn* (2006)

### Som produsent
* Nazareth  – *Razamanaz* (1973), *Loud 'n' Proud* (1974), *Rampant* (1974)
* Strapps  – *Strapps* (1976)
* Rory Gallagher –  *Calling Card* (1976)
* Judas Priest – *Sin After Sin* (1976)
* Michael Schenker Group – *The Michael Schenker Group* (1980)
* Pretty Maids – *Jump the Gun* (1990)
* Dream Theater – *Made in Japan* (konsertalbum, komplett coverversjon av Deep Purples utgivelse fra 1972)(2006)

## Referanser


## Eksterne lenker
* 
* 
*
Sony Ericsson P990i

**Sony Ericsson P990i** er den fjerde mobiltelefonen i Sony Ericssons P-serie og kjører operativsystemet SymbianOS 9.1 UIQ 3.0.

P990i har en 208 Mhz ARM 9 prosessor fra Philips og 64 MB RAM. Skjermen har en oppløsning på 240 x 320 piksler (QVGA) med en fargedybde på 262.144 farger. Interntminne er på 80 MB og den har støtte for minnekort av typen Memory Stick Duo og Memory Stick PRO Duo. Offisielt støtter den minneort opp til 4 GB. I praksis vil den muligens kunne bruke 8 GB også.

P990i har to kameraer, et 2 megapiksler med autofokus og fotolampe bak, og et VGA kamera foran til videotelefoni over UMTS/3G nettverk.

P990i har trippelbåndstøtte med nettverkene GSM 900, 1800 og 1900 samt Wi-Fi (2100 Mhz) og UMTS (2100 Mhz). Den har også bluetooth og infrarød.

De første prototypene var vist i oktober 2005, men modellen kom ikke for salg for i august 2006.

## Tidligere modeller
*P800
*P900
*P910i

## Andre modeller med UIQ 3.0
*M600i
*M608c (Asia)
*W950i
*W958c (Asia)

## Eksterne lenker
* Sony Ericsson
* Symbian
* UIQ
Sony Ericsson P910i

**Sony Ericsson P910i** er den tredje mobiltelefonen i Sony Ericssons P-serien.

## Funksjoner
* 156 Mhz ARM 9 prosessor
* 32 MB RAM
* VGA kamera
* 208 x 320 pikslers skjerm med en fargedybde på 262.144 farger
* 64 MB interntminne og støtte for Memory Stick Duo og Memory Stick PRO Duo minnekort
* SymbianOS 7.1 UIQ 2.1
Liste over fylker i Illinois

**Liste over fylker i Illinois**. Den amerikanske delstaten Illinois består av 102 fylker (counties).

* Adams County
* Alexander County
* Bond County
* Boone County
* Brown County
* Bureau County
* Calhoun County
* Carroll County
* Cass County
* Champaign County
* Christian County
* Clark County
* Clay County
* Clinton County
* Coles County
* Cook County
* Crawford County
* Cumberland County
* DeKalb County
* DeWitt County
* Douglas County
* DuPage County
* Edgar County
* Edwards County
* Effingham County
* Fayette County
* Ford County
* Franklin County
* Fulton County
* Gallatin County
* Greene County
* Grundy County
* Hamilton County
* Hancock County
* Hardin County
* Henderson County
* Henry County
* Iroquois County
* Jackson County
* Jasper County
* Jefferson County
* Jersey County
* Jo Daviess County
* Johnson County
* Kane County
* Kankakee County
* Kendall County
* Knox County
* LaSalle County
* Lake County
* Lawrence County
* Lee County
* Livingston County
* Logan County
* Macon County
* Macoupin County
* Madison County
* Marion County
* Marshall County
* Mason County
* Massac County
* McDonough County
* McHenry County
* McLean County
* Menard County
* Mercer County
* Monroe County
* Montgomery County
* Morgan County
* Moultrie County
* Ogle County
* Peoria County
* Perry County
* Piatt County
* Pike County
* Pope County
* Pulaski County
* Putnam County
* Randolph County
* Richland County
* Rock Island County
* Saline County
* Sangamon County
* Schuyler County
* Scott County
* Shelby County
* St. Clair County
* Stark County
* Stephenson County
* Tazewell County
* Union County
* Vermilion County
* Wabash County
* Warren County
* Washington County
* Wayne County
* White County
* Whiteside County
* Will County
* Williamson County
* Winnebago County
* Woodford County

## Referanser


## Eksterne lenker
* 
*
McGurk’s Bar-bomben

**McGurk's Bar-bomben** var en av de første store terroraksjonene under konflikten i Nord-Irland 1968–1997. 

Den 4. desember 1971 ble en stor bombe utløst i McGurk's Bar på North Queen Street i New Lodge i Belfast, et område hvor det meste av befolkningen var katolikker. Femten mennesker ble drept, og bygningen raste sammen. Bombeangrepet var det første tilfellet av et så stort angrep mot et sivilt mål, og det utløste omfattende opptøyer i byen hvor mer enn et dusin mennesker ble skadet. 

Politiet mente først at bomben hadde blitt plassert i baren av medlemmer av Den provisoriske IRA (PIRA) i forbindelse med deres feide med Den offisielle IRA, eller at PIRA-medlemmer hadde stoppet der på vei for å plassere bomben et annet sted og at den så hadde gått av for tidlig. Begge teorier var sannsynlige: Det pågikk en blodig feide mellom de to IRA-fraksjonene, og de hjemmelagde bombene var notorisk upålitelige. På grunn av dette fokuset hos politiet ble det ikke utført noen grundig etterforskning rett i etterkant av angrepet. 

Det viste seg etterhvert at PIRA ikke var innblandet, og at det var den lojalistiske organisasjonen Ulster Volunteer Force (UVF) som stod bak. Medlemmer av UVF hadde blitt observert mens de plasserte bomben, og organisasjonen tok på seg ansvaret neste dag. Dette ble ignorert av etterforskerne fra Royal Ulster Constabulary (RUC). 

Syv år atter angrepet innrømmet Robert Campbell, som også forklarte at han var medlem av UVF, å ha kjørt fluktbilen etter at bomben hadde blitt plassert. Han tilstod også et annet sekterisk mord. Han ble ilagt femten livstidsdommer. På grunn av at syv år hadde gått siden angrepet ble ingen andre arrestert. Lokalsamfunnet i New Lodge har krevd en ny granskning både av angrepet og av politiets etterforskning.  

På stedet hvor baren lå ble det reist et minnesmerke over ofrene. 

## Referanser
Alexander County

**Alexander County** er navnet på to fylker i USA:

*Alexander County (Illinois) 
*Alexander County (Nord-Carolina)
Christian County

**Christian County** er navnet på tre fylker i USA:

*Christian County (Illinois) 
*Christian County (Kentucky) 
*Christian County (Missouri)
Sandnesgauk

**Sandnesgauk** er en type leirgjøk fra Sandnes. Figuren er av leire, formet som en stilisert gauk med hodet under vingen, hul og utstyrt med blåse- og fingerhull. De kan brukes som pyntegjenstand, leketøy eller enkel fløyte.

Leirgaukene har blitt laget i Sandnes siden 1800-tallet. Opprinnelig ble de delt ut som reklameprodukter for den omfattende tegl- og keramikkindustrien som fra 1783 etablerte seg der. Gaukene har siden blitt et varemerke og symbol for byen og innbyggerne. 

## Bakgrunn

Sandnesgauken fungerer som en okarina, et eldgammelt blåseinstrument, ofte eggformet og av keramikk, som man kan lage noen få toner med.

Det antas at den moderne sandnesgauken ble utformet av Simon Asbjørnsen. I 1840-årene var han den første til å produsere figuren i større antall og bruke den til markedsføring. Den første gauken skal imidlertid stamme fra 1790-tallet. Leirefuglen produseres fortsatt i Sandnes og selges som suvenir.

I Sandnes' by- og kommunevåpen  er det en sandnesgauk «i sølv på grønn bakgrunn». Merket ble tegnet av Johannes Haukland på 1950-tallet og offisielt godkjent i 1972.

En «sandnesgauk» er også kallenavn på en person fra Sandnes.


Fil:Ganns Potteri & Teglverk - Fo30141603310202.jpg|Pottemaker ved Ganns Potteri & Teglverk i Sandnes i 1953 maler dekor på en stor sandnesgauk.
Fil:Ganns Potteri & Teglverk - Fo30141603310197.jpg|Arbeider Aslak Mjaaland ved Ganns Potteri & Teglverk i 1953 spiller på en liten sandnesgauk. Leirefuglen fungerer som en enkel okarina med fingerhull. 
Fil:Sandnesgauk.png|En ferdig modell av en sandnesgauk.


## Referanser


## Eksterne lenker
* Sandnes kommune: Sandnesgauken
Royal Ulster Constabulary

**Royal Ulster Constabulary** (**RUC**) var Nord-Irlands politistyrke fra 1922 til 2001. 

Styrken ble grunnlagt den 1. juni 1922 ut fra den nordirske delen av Royal Irish Constabulary (RIC). På det meste hadde RUC 8500 konstabler og 4500 reservekonstabler. I tillegg fantes en periode Ulster Special Constabulary, som var en selvstendig reservestyrke. 

RUC ble erstattet av Police Service of Northern Ireland (PSNI) i 2001. 

## Distinksjoner 1970-2001